ખેર..! ઘણા બધા ગુટખાપ્રેમી મિત્રો, `ગુટખા`ને પ્રેમથી `માવો` પણ કહે છે ત્યારે, એ પણ જાણવા જેવું છેકે, `માવા`ને અંગ્રેજીમાં `Pith` કહે છે. એ વાત અલગ છેકે ગુટખાનો `Pith` કાયમ, `Pithless` એટલેકે `સત્ત્વહીન` હોય છે. વળી `Pith` શબ્દમાંથી `h` અક્ષર કાઢી નાંખવામાં આવે તો `Pit = શરીરની ચામડી પર પડેલું ચાંદું.(કેન્સર?)` એમ અર્થ થાય છે. એટલુંજ નહીં, જો `Pit` શબ્દની સાથે `y` જોડવામાં આવે તો, `Pity = દયાભાવ અથવા અફસોસનું કારણ.` એવો અર્થ થાય છે. હવે ગુટખાના પેકેટ ઉપરાંત, શબ્દકોશમાં પણ આટલી સખત ચેતવણી આપેલી હોવા છતાંય, કોઈને વ્યસન વહાલું લાગતું હોય તો, ઉપર આસમાનની તથા નીચે ગુજરાતની સરકાર આવા વ્યસનીઓને કેવીરીતે તથા કેટલી મદદરૂપ થઈ શકે તે એક પ્રાણપ્રશ્ન છે..!